turjo4nis/wikipedia-bn-dump-20250701 huggingface dataset:
সামারস্ল্যাম (২০০১)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত চতুর্দশ অনুষ্ঠান ছিল। এই অনুষ্ঠানটি ২০০১ সালের ১৯শে আগস্ট তারিখে মার্কিন যুক্তরাষ্ট্রের ক্যালিফোর্নিয়ার স্যান হোসের কমপ্যাক এরিনায় অনুষ্ঠিত হয়েছে; যা ১৯৯৮ সালের ইন ইয়র হাউজের পর এই মাঠে ডাব্লিউডাব্লিউএফের প্রথম অনুষ্ঠান ছিল।

এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য রক ডাব্লিউসিডাব্লিউ চ্যাম্পিয়নশিপ ম্যাচে বুকার টিকে পরাজিত করেছে। অন্যান্য শীর্ষস্থানীয় ম্যাচে, কার্ট এঙ্গেল ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে স্টোন কোল্ড স্টিভ অস্টিনকে এবং ডাব্লিউডাব্লিউএফ হার্ডকোর চ্যাম্পিয়নশিপ ম্যাচে রব ভ্যান ড্যাম জেফ হার্ডিকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।

২০০১ সালের এই অনুষ্ঠানটি সামারস্ল্যাম কালানুক্রমিকের চতুর্দশ অনুষ্ঠান ছিল, যা ১৯শে আগস্ট তারিখে মার্কিন যুক্তরাষ্ট্রের ক্যালিফোর্নিয়ার স্যান হোসের কমপ্যাক এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ
  

২০০১
সামারস্ল্যাম
আগস্ট ২০০১-এ মার্কিন যুক্তরাষ্ট্রে ঘটনা
২০০১-এ ক্যালিফোর্নিয়া
ক্যালিফোর্নিয়ায় ঘটনা
স্যান হোসেতে পেশাদার কুস্তি
বোহদানা ফ্রলিয়াক

বোহদানা ফ্রোলিয়াক (জন্ম ৫ মে ১৯৬৮) একজন আধুনিক ইউক্রেনীয় সুরকার।

জীবনী 
বোহদানা বাদ্যযন্ত্রের প্রাথমিক শিক্ষা লাভ করেন তার নিজ গ্রামে ভাসিল ওলেকসিওভিচ কুফ্লুকের নির্দেশনায়। ভাসিল ছিলেন একজন গ্রামের শিক্ষক যিনি ওয়ারশতে পড়াশোনা এবং সঙ্গীত শিক্ষায় স্নাতক ডিগ্রি অর্জন করেন। ভাসিল শিশুদের মধ্যে শ্রবণশক্তি বিকাশের নিজস্ব পদ্ধতি গড়ে তোলেন।.ভাসিল একটি থিয়েটার গ্রুপও সংগঠিত করেন যেখানে বোহদানার মা অভিনয় করেছিলেন। বোহদানার বড় বোন হান্না হ্যাভরিলেটসও তার সাথে পড়াশোনা করেন।

বোহদানা ১৯৮৬ সালে পিয়ানো, সঙ্গীত তত্ত্ব এবং সুর রচনা অধ্যয়ন করার পরে 'সোলোমিয়া ক্রুশেলনিটস্কা লভিভ মিউজিক্যাল স্কুল' থেকে স্নাতক হন। ১৯৯১ সালে তিনি 'মাইকোলা লাইসেনকো লভিভ স্টেট একাডেমী অফ মিউজিক' থেকে সঙ্গীতবিদ্যায় স্নাতকোত্তর ডিগ্রি লাভ করেন।।<ref name="AnmDB">[http://www.anm.odessa.ua/mic/mic-cbase.html Ukrainian Composers Database at New Music Association'''s site]  (pick from list)</ref> একাডেমীতে তার শিক্ষক ছিলেন ভলোদিমির ফ্লাইস এবং মাইরোস্লাভ স্কোরিক। ১৯৯৮ সালে বোহদানা একই বিশ্ববিদ্যালয় (বর্তমানে লভিভ ন্যাশনাল একাডেমী অফ মিউজিক) থেকে একটি সহকারী-ইন্টার্নশিপ সম্পন্ন করেন। ২০০৯ সালে তিনি ক্রাকো ( পোল্যান্ড ) একাডেমি অফ মিউজিক-এর সঙ্গীত অনুষদ, আধুনিক সঙ্গীত এবং জ্যাজ অনুষদে দুটি কোর্সে অংশ নেন।

১৯৯১ সাল থেকে তিনি লভিভ কনজারভেটরিতে সঙ্গীত রচনা অনুষদের একজন প্রভাষক ছিলেন। তিনি ইউক্রেনীয় কম্পোজার ইউনিয়নেরও একজন সদস্য।

 বৃত্তি এবং পুরস্কার 

 বৃত্তি:
 ২০০১ সাল— ওয়ারশ অটাম ফ্রেন্ডস ফাউন্ডেশন এবং আর্নস্ট ভন সিমেন্স মিউজিকস্টিফটুং- এর বৃত্তি;
 ২০০৪ সাল— পোল্যান্ডের সংস্কৃতি মন্ত্রীর কাছ থেকে বৃত্তি গাউদে পোলোনিয়া ;
 পুরস্কার:
 ২০০০ সাল— সংগীত রচনা ক্ষেত্রে লেভকো রেভুতস্কি পুরস্কার;
 ২০০৫ সাল— সংগীত রচনা ক্ষেত্রে বরিস লায়াটোশিনস্কি রাষ্ট্রীয় পুরস্কার;
 ২০১৭ সাল—শেভচেঙ্কো জাতীয় পুরস্কার

 প্রধান কাজ 
 অর্কেস্ট্রাল
 সিম্ফনি নং১ Orbis Terrarum — ১৯৯৮;
 সিম্ফনি নং২- ২০০৯;
 পিয়ানো এবং অর্কেস্ট্রার জন্য কনসার্টো (তরুণ খেলোয়াড়দের জন্য) - ২০০০;
 ক্লারিনেট এবং অর্কেস্ট্রা জন্য Concerto — ২০০৪-২০০৫;
 "U vozdukhakh plavayut' lisy..." (  ) .​ - ২০০২;
 বেহালা, ভায়োলা এবং তারযুক্ত যন্ত্রের জন্য ভেস্টিজিয়া - ২০০৩;
 মিশ্র গায়কদল এবং স্ট্রিং জন্য Kyrie eleison - ২০০৪;
 ক্লারিনেট এবং স্ট্রিং জন্য Daemmerung -২০০৫;
 মিশ্র গায়কদল এবং স্ট্রিং জন্য Agnus Dei - ২০০৬;
 সোপ্রানো এবং অর্কেস্ট্রার জন্য অ্যাডাম জাগাজেউস্কি দ্বারা বনাম জাক মোডলিটওয়া - ২০০৭;
 সেলো এবং স্ট্রিং জন্য স্পষ্টীকরণ - ২০০৬;
 অর্কেস্ট্রা জন্য আলো হতে দিন - ২০২৩;
 ছোট ensembles এবং একক
 "কেন আমি, দুরন্ত পাখির মতো দূরের পাহাড়ে উড়ে যাব?" (গীতসংহিতা নং অনুযায়ী বাঁশি, অল্টো বাঁশি, ক্লারিনেট, বেস ক্লারিনেট, অল্টো স্যাক্সোফোন (প্রাথমিক সংস্করণে ইংরেজি হর্ন ), বেহালা, ভায়োলা এবং সেলোর জন্য ১০(১১) বুক অফ সাল্মস থেকে - ২০০১;
 পিয়ানো জন্য আটকে - ২০০৪;
 পার্টিটা-দুটি বেহালার জন্য ধ্যান - ২০০৭;
 পিয়ানো ত্রয়ী জন্য Lamento - ২০০৭;
 সেলো এবং পিয়ানোর জন্য সি-তে স্যুট - ২০০৮;
 আটটি সেলোর উদ্ভাবন'' - ২০০৯;

তথ্যসূত্র 

ইউক্রেনীয় সুরকার
২০শ শতাব্দীর ধ্রুপদী সুরকার
জীবিত ব্যক্তি
১৯৬৮-এ জন্ম
ইউক্রেনীয় নারী সুরকার
১৯৮২ পুরুষ হকি বিশ্বকাপ

১৯৮২ পুরুষ হকি বিশ্বকাপ হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের পঞ্চম আসর যা ২৯ ডিসেম্বর ১৯৮১ থেকে ১২ জানুয়ারি ১৯৮২ পর্যন্ত ভারতের বম্বে শহরে অনুষ্ঠিত হয়েছিল। ফাইনালে পাকিস্তান, পশ্চিম জার্মানিকে হারিয়ে তৃতীয় শিরোপা অর্জন করে।

গ্রুপ পর্ব

গ্রুপ এ

গ্রুপ বি

৯ম-১২শ স্থান নির্ধারক

৫ম-৮ম নির্ধারক পর্ব

নক-আউট পর্ব

বন্ধনী

৩য় স্থান নির্ধারক

ফাইনাল

পরিসংখ্যান

অন্তিম অবস্থান

তথ্যসূত্র

১৯৮২-এ ক্রীড়া
১৯৮২ পুরুষ হকি বিশ্বকাপ
পুরুষ হকি বিশ্বকাপ
১৯৮২-এ ফিল্ড হকি
ভারত কর্তৃক আয়োজিত আন্তর্জাতিক হকি প্রতিযোগিতা
১৯৮২-এ ভারতীয় ক্রীড়া
বিসিজিএস গড়াই

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) গড়াই বাংলাদেশ কোস্ট গার্ডের একটি আত্রাই-শ্রেণীর হারবার প্যাট্রোল বোট। এটি গ্লোবাল মেরিন ডিজাইন (জিএমডি), অস্ট্রেলিয়া এর কারিগরি ও প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড দ্বারা নির্মিত হয়। বর্তমানে নৌযানটি কোস্ট গার্ড পশ্চিম-জোন মোংলা এর অধীনে নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস 
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক ২০১৫ সালে ১টি হার্বার প্যাট্রোল বোট নির্মানের পদক্ষেপ নেয়া হয়। এরই ধারাবাহিকতায় বিসিজিএস গড়াই নির্মিত হয়। নৌযান নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন (জিএমডি), অস্ট্রেলিয়া। সম্পূর্ণ প্রকল্পের নকশা প্রণয়ন, সরবরাহ এবং লজিস্টিক ব্যবস্থাপনা সম্পন্ন করে সেলেসটিয়াল টেক লিমিটেড, বাংলাদেশ। নৌযানটি নির্মাণকালে আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করা হয়।

বৈশিষ্ট্য ও যান্ত্রিক কাঠামো 
বিসিজিএস গড়াই নৌযানটির দৈর্ঘ্য , প্রস্হ  এবং গভীরতা । নৌযানটির ওজন ৩৮.০৪ টন এবং প্রচলন শক্তি হিসেবে রয়েছে:
 ২টি  বিশিষ্ট ম্যান ডি২৮৬৮ এলই৪২৬ ডিজেল ইঞ্জিন (জার্মানি);
 ২টি জেডএফ ৫০০ ট্রান্সমিশন (জার্মানি) রেশিও:১.১২৫:১;
 ২টি হ্যামিল্টন জেট এইচজে৪০৩ ওয়াটারজেট প্রোপালশন সিস্টেম। 
যার ফলে জাহাজটির সর্বোচ্চ গতিবেগ ঘন্টায় । এছাড়াও এটি ১২ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে রয়েছে: 
 ১টি ফুরুনো ডিআরএস৪ডব্লিউ র‍্যাডার (জাপান);
 ১টি ডিজিপিএস রিসিভার (মার্কিন যুক্তরাষ্ট্র);
 ১টি সাউন্ড ভেলোসিটি প্রোফাইলার (যুক্তরাজ্য);
 ১টি চৌম্বকীয় কম্পাস (জাপান);
 ১টি জিপিএস রিসিভার (ফুরুনো);
 ১টি ইকো সাউন্ডার (কোডেন);
 ১টি রাডার অ্যাঙ্গেল ইন্ডিকেটর;
 ১টি ভিএইচএফ সেট (আইকম);
 ৩টি ভিএইচএফ ওয়াকিটকি সেট (আইকম/মটোরোলা)।

রণসজ্জা 
বিসিজিএস গড়াই নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

 ২টি টাইপ ৫৬ ১২.৭ মিমি বিমান-বিধ্বংসী মেশিনগান।

তথ্যসূত্র 

বাংলাদেশে নির্মিত জাহাজ
বাংলাদেশ কোস্ট গার্ডের জাহাজ
ম্রো-খিমি ভাষা

ম্রো-খিমি (এছাড়াও ম্রো, ম্রো ওয়াকিম, বা ম্রো চিন) মিয়ানমারের একটি কুকি-চিন ভাষা যা ম্রো-খিমি লোকেদের মুখের ভাষা। ম্রো-খিমি ধরনের ৯১% থেকে ৯৮% আভিধানিক মিল রয়েছে। ম্রো-খিমি ৮৬%–৯০% আভিধানিকভাবে পূর্ব খুমির লিখি জাতের সাথে, ৮১%–৮৫% পূর্ব খুমির লেমি জাতের সাথে এবং ৭৭%–৮১% কালাদান খুমির সাথে।

ভৌগোলিক বণ্টন 
ম্রো-খিমি মায়ানমারের নিম্নলিখিত জনপদগুলোতে ভাবপ্রকাশের মাধ্যম (এথনোলগ)।

 চিন রাজ্য : পালেতওয়া শহর
 রাখাইন রাজ্য : কিউকতাও, বুথিডং, পোন্নাগিউন, পাউকতাও, ম্রাউক ইউ এবং মংডু শহর।

উপভাষা 
ম্রো-খিমি (এথনোলগ) এর ৪টি প্রধান উপভাষা রয়েছে।

 আরাং (আহরিং খামি, আরেং, আরেং)
 জেংনা (হেরেংনা)
 Xata
 ভাকুং (ওয়াকুন, ওয়াকুং)

ওয়াকুন (ভাকুং) হল সবচেয়ে ব্যাপকভাবে কথ্য এবং বোঝা উপভাষা (হর্নি ২০০৯:5)। হর্নি (২০০৯:৫) এছাড়াও খামির উপভাষা হিসেবে আরিন, দাউ, খুইতুপুই, লিখি, পামনাউ, তুইরন, জাউতাউ এবং জিয়ানাউকে তালিকাভুক্ত করেছে। হর্নি (২০০৯) ওয়াকুন এবং জাউটাউ উপভাষার উচ্চারণ বর্ণনা করেছেন।

তথ্যসূত্র 

সদস্যতা-শুধুমাত্র বিষয়বস্তুতে সংযোগ ধারণকারী পাতা
কুকি-চিন ভাষা
কিতাব আদাবুল ফালাসিফা

কিতাব আদাবুল ফালাসিফা হল চিকিত্সক হুনাইন ইবনে ইসহাকের (৮০৯ –৭৩) অন্যতম বিখ্যাত একটি কাজ, যিনি মধ্যযুগীয় ইসলামি শাসনামলে বাগদাদের একজন প্রধান অনুবাদক ছিলেন।

গ্রন্থটির মূল আরবি সংস্করণ সম্পর্কে বেশি তথ্য জানা যায়নি। তাই এর বিষয়বস্তু নির্ধারণ করা কঠিন। কিন্তু বইটির কিছু সূত্র ও তৎসম্পর্কিত কিছু কাজের কপি সংরক্ষণ করা হয়।

এটির দুটি মধ্যযুগীয় অনুবাদ জানা যায়, যা মধ্যযুগীয় স্পেনীয় সাহিত্যের অন্তর্ভুক্ত। রাজা আলফোনসো এক্স দ্য ওয়াইজের জেনারেল এস্টোটোরিয়া বই থেকে উদ্ধৃতি অন্তর্ভুক্ত করেছেন।

তথ্যসূত্র 

৯ম শতাব্দীর বই
আরবি ভাষার বই
মধ্যযুগীয় সাহিত্য
সরকারি লালন শাহ কলেজ

সরকারি লালন শাহ কলেজ () ঝিনাইদহ জেলার হরিণাকুণ্ডু উপজেলার একটি সরকারি কলেজ। কলেজটি ১৯৭২ প্রতিষ্ঠিত হয় এবং ১৯৮৬ সালে কলেজটি সরকারি কলেজে উন্নীত হয়।

ইতিহাস 
লালন শাহ সরকারি কলেজ ঝিনাইদহ জেলার হরিণাকুণ্ডু উপজেলার একটি ঐতিহ্যবাহী শিক্ষা প্রতিষ্ঠান। ১৯৭২ সালে কলেজটি প্রতিষ্ঠিত হয়। বাউল সম্রাট লালন শাহ এর নামানুসারে কলেজটির নাম লালন শাহ কলেজ করা হয়। ১৯৮৬ সালে কলেজটি জাতীয়করণ করা হয়। তখন কলেজটি লালন শাহ সরকারি কলেজ নাম ধারণ করে।

বিভাগ সমূহ

উচ্চ মাধ্যমিক 
লালন শাহ সরকারি কলেজ উচ্চ মাধ্যমিক পর্যায়ে যশোর বোর্ডের অধীনে ৩টি বিষয় রয়েছে। বিষয়গুলো হলো বিজ্ঞান, ব্যবসায় শিক্ষা ও মানবিক।

স্নাতক (সম্মান) 
কলেজটি জাতীয় বিশ্ববিদ্যালয়ের অধীনে স্নাতক (সম্মান) পর্যায়ে  বাংলা, ইংরেজি, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি, দর্শন বিষয় রয়েছে।

ডিগ্রি (পাস) 
বর্তমানে কলেজটিতে ডিগ্রি (পাস) পর্যায়ে  বি.এ. এবং বি.এস.এস. বিষয় রয়েছে।

প্রশাসনিক তথ্য 

 কলেজ কোড - ৬৯০০
 জাতীয় বিশ্ববিদ্যালয় কোড - ০৬০৩
 ইআইআইএন নং- ১১৬৪৪৪

তথ্যসূত্র

বহিঃসংযোগ 

 প্রাতিষ্ঠানিক ওয়েবসাইট 

ঝিনাইদহ জেলার মহাবিদ্যালয়
১৯৭২-এ প্রতিষ্ঠিত শিক্ষাপ্রতিষ্ঠান
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
লালনের নামাঙ্কিত স্মারক
আনাহ মিনার

আনাহ মিনার বা মানারেত আল-আনাহ ইরাকের আনাহ শহরের একটি ঐতিহাসিক একটি মিনার। এটি আব্বাসীয় আমলের শেষের দিকে উকাইলিদ রাজবংশের একজন শাসক দ্বারা নির্মিত হয়েছিল। মিনারটি আধুনিক যুগে দুইবার ধ্বংস হয়েছে, কিন্তু পরে আবার এটি পুনর্নির্মাণ করা হয়েছে।

ইতিহাস 

মিনারটি নির্মাণ করেছিলেন উকাইলিদ রাজবংশের একজন শাসক। ৯৯৬ খ্রিস্টাব্দ থেকে ১০৯৬ খ্রিস্টাব্দের মধ্যে মিনারটি নির্মাণ হয়েছিলো, যা বিশেষজ্ঞরা শিলালিপি এবং প্রত্নতাত্ত্বিক বৈশিষ্ট্য থেকে প্রমাণ দিয়েছে।

৮০ দশকের মাঝামাঝি সময়ে, ইরাকের সাবেক রাষ্ট্রপতি সাদ্দাম হুসাইন ইরাকের পানির স্থিতিশীল সরবরাহ সুরক্ষিত করার জন্য ফোরাত নদীতে বেশ কয়েকটি বাঁধ উদ্বোধন করেছিলেন, এবং ফোরাত নদীর পাশের অঞ্চলে আনাহ মিনারটি ছিল। যার ফলে আনাহ মিনারটি তখন পানিতে ডুবে যাওয়ার সম্ভাব্য বিপদের কারণ হয়ে দাঁড়িয়েছিল। ইরাকের প্রত্নতাত্ত্বিক বিশেষজ্ঞদের একটি দল মিনারটিকে কমপক্ষে ২৮ টি টুকরো করে ভেঙে ফেলার একটি পরিকল্পনা বের করতে সক্ষম হয়েছিলো। এছাড়াও তারা বলেন যে, পরবর্তীতে মিনারটি বিপজ্জনক নেই এমন জায়গায় নির্মাণ করেছিলো।

স্থাপত্য 
মিনারটি লম্বাতে প্রায় ২৮ মিটার (৯২ ফুট) উচ্চতায় পৌঁছায় এবং এটি আটটি স্তর নিয়ে গঠিত। মিনারের উত্তর দিক দিয়ে, মিনারের ভিতরে প্রবেশ করা যায় এবং মিনারের ভিতরে একটি সিঁড়ি রয়েছে, যেটি একটি কক্ষের দিকে নিয়ে যায়। মিনারের উপরে থাকা ছোট গম্বুজের নীচের অষ্টভুজাকার চূড়াটিতে মোট ৬৪টি কুলুঙ্গি  রয়েছে । মিনারটি এক প্রান্তে সামান্য হেলে থাকলেও হেলে পড়া অংশটি খুব একটা দেখা যায় না।

মিনার ধ্বংস 
আনাহ মিনারটি ২০০৬ এবং ২০১৬ সালে মোট দুইবার ধ্বংস করা হয়েছিলো।

২০০৬ সালের ধ্বংসযজ্ঞ 
মিনারটি ২০০৬ সালে ভাংচুরের শিকার হয়েছিল। কিন্তু এটি কারা ভাংচুর করেছে এখন পর্যন্ত অজানা হিসেবে রয়ে গেছে। বাগদাদে আবু জাফর আল-মনসুরের ভাস্কর্যসহ ইরাকি সাংস্কৃতিক ঐতিহ্যবাহী স্থানগুলিকে লক্ষ্য করে ভাংচুরের ঘটনাগুলোকে একটি ধারাবাহিক ঘটনার মধ্যে দেখানো হয়েছিল। ইরাকি অ্যাকর্ড ফ্রন্ট শিয়া মিলিশিয়ারা সুন্নি রাজবংশের সময় নির্মিত সাংস্কৃতিক ঐতিহ্যগুলি ইচ্ছাকৃতভাবে ধ্বংস করার জন্য শিয়া ইসলাম মিলিশিয়াদের বিরুদ্ধে অভিযোগ করেছে, যার মধ্যে আল-মনসুরের ভাস্কর্য, সামাররা বড় মসজিদ ধ্বংস করার অভিযোগ রয়েছে। সৌভাগ্যবশত, ইরাকি প্রকৌশলী, শিল্পী এবং ইরাকি পর্যটন মন্ত্রণালয়ের সংরক্ষিত স্থাপত্যের নীলনকশার উপর ভিত্তি করে ইরাকি প্রকৌশলীদের কাজের দ্বারা মিনারটি ২০১৩ সালে আবার নির্মাণ করা হয়েছিলো।

২০১৬ সালের ধ্বংসযজ্ঞ 
ইরাকের সাংস্কৃতিক ঐতিহ্য ধ্বংস করার প্রচেষ্টার অংশ হিসেবে ইসলামিক স্টেট অব ইরাক অ্যান্ড দ্য লেভান্ট ২০১৬ সালের শেষের দিকে আনাহ মিনারটি ধ্বংস করেছিলো।

পুনর্গঠন 
ইরাকের সংস্কৃতি মন্ত্রণালয়ের প্রচেষ্টায় শেষ পর্যন্ত ২০২২ সালে মিনারটি আবারও পুনর্নির্মাণ করা হয়েছিলো। ধ্বংসপ্রাপ্ত মিনার থেকে বেশ কিছু খণ্ডের নমুনা সংগ্রহ করা হয়েছিলো। ২০২৩ সালের ১ জানুয়ারিতে, আনাহ মিনারটি যে এলাকায় অবস্থিত ঐখানে বৈদ্যুতিক সরবরাহ বাড়ানো ঘোষণা দেওয়া হয়েছিল।

আরও দেখুন 

 ইরাকে ইসলাম
 ইমাম দুর মাজার

তথ্যসূত্র

বহিঃসংযোগ 

আব্বাসীয় স্থাপত্য
আইএসআইএল কর্তৃক ধ্বংসকৃত ভবন ও স্থাপনা
২০১৬-এ ভেঙ্গে ফেলা ভবন ও স্থাপনা
ইরাকের ধ্বংসপ্রাপ্ত ভবন ও স্থাপনা
ইরাকের মিনার
নীহার রঞ্জন লস্কর

নীহার রঞ্জন লস্কর (১ মে ১৯৩২) ছিলেন একজন ভারতীয় রাজনীতিবিদ। তিনি ১৯৬২, ১৯৬৭, ১৯৭১, ১৯৭৭ এবং ১৯৮০ সালে আসামের করিমগঞ্জ থেকে ভারতীয় সংসদের নিম্নকক্ষ লোকসভায় নির্বাচিত হন। তিনি ভারতীয় জাতীয় কংগ্রেসের সদস্য ছিলেন।

তথ্যসূত্র

বহিঃসংযোগ 

 লোকসভা ওয়েবসাইটে অফিসিয়াল জীবনী স্কেচ
আসামের ভারতীয় জাতীয় কংগ্রেসের রাজনীতিবিদ
জীবিত ব্যক্তি
কাছাড় জেলার ব্যক্তি
সপ্তম লোকসভার সদস্য
ষষ্ঠ লোকসভার সদস্য
পঞ্চম লোকসভার সদস্য
চতুর্থ লোকসভার সদস্য
তৃতীয় লোকসভার সদস্য
আসামের লোকসভা সদস্য
১৯৩২-এ জন্ম
অ্যানি ম্যাকেঞ্জি গোল্ডিং

অ্যানি ম্যাকেঞ্জি গোল্ডিং (২৭শে অক্টোবর ১৮৫৫ - ২৮শে ডিসেম্বর ১৯৩৪) ছিলেন একজন অস্ট্রেলিয়ান শিক্ষক, ভোটাধিকার এবং নারীবাদী কর্মী।

প্রাথমিক জীবন 
অ্যানি গোল্ডিং নিউ সাউথ ওয়েলসের তাম্বারুরাতে জন্মগ্রহণ করেন। তিনি ছিলেন অ্যান (বিবাহপূর্ব ফ্রেজার) এবং তাঁর স্বামী জোসেফ গোল্ডিংয়ের বড় মেয়ে। তাঁদের পরিবার ছিল ক্যাথলিক।

কর্মজীবন 
অ্যানি গোল্ডিং একজন শিক্ষক হিসাবে প্রশিক্ষিত ছিলেন এবং তিনি বাথর্স্টের স্যালিস ফ্ল্যাট প্রভিশনাল বিদ্যালয়ে কাজ করেছেন। ১৮৯৭ - ১৯১৫ সময়কালে গোল্ডিং পাবলিক স্কুল টিচার্স ইনস্টিটিউট কমিটির এবং এনএসডব্লিউ পাবলিক স্কুল টিচার্স অ্যাসোসিয়েশনের কাউন্সিলের সদস্য ছিলেন।

সক্রিয়তা 
দুই বোন, বেল এবং কেটের সাথে, অ্যানি ম্যাকেঞ্জি গোল্ডিং নিউ সাউথ ওয়েলসে ভোটাধিকার আন্দোলনের একজন গুরুত্বপূর্ণ সদস্য ছিলেন। পরিবারগুলি এই সময়ে রাজনৈতিক এবং সামাজিক সংস্কার আন্দোলনে কাজ করা লোকদের সমর্থনের জন্য একটি নেটওয়ার্ক তৈরি করেছিল। তিনি ওম্যানহুড ভোটাধিকার লীগ এনএসডব্লিউ-এর সদস্য এবং মহিলা প্রগতিশীল সমিতির প্রতিষ্ঠাতা সদস্য ও সভানেত্রী ছিলেন।

অ্যানি গোল্ডিং মহিলা শ্রমিক ইউনিয়নের উন্নয়নে জড়িত ছিলেন। ১৯৩৪ সালে, তিনি আদিয়ার হলে "ভোটের মাধ্যমে নারীরা কি সুরক্ষিত করেছে" (হোয়াট উইমেন হ্যাভ সিকিওরড থ্রু দ্য ভোট) শিরোনামে একটি বক্তৃতা দেন।

মৃত্যু এবং উত্তরাধিকার 
১৯৩৪ সালের ২৮শে ডিসেম্বর তারিখে, লুইশাম হাসপাতালে, অ্যানি গোল্ডিংয়ের মৃত্যু হয়। এর এক মাস আগে ট্রাম থেকে নামার সময় তিনি দুর্ঘটনায় আহত হয়েছিলেন এবং অবশেষে এটি তাঁর মৃত্যুর কারণ হয়। ১৯৩৪ সালের ৩১শে ডিসেম্বর, আনানডেলে সেন্ট ব্রেণ্ডান চার্চে অন্ত্যেষ্টিক্রিয়ার পরে, ওয়েভারলি কবরস্থানে তাঁকে সমাহিত করা হয়।

চিশলমের ক্যানবেরা শহরতলিতে গোল্ডিং প্লেস অঞ্চলের নামকরণ অ্যানি ম্যাকেঞ্জি গোল্ডিং এবং তাঁর বোন বেল গোল্ডিংয়ের নামে করা হয়েছে।

তথ্যসূত্র 

অস্ট্রেলীয় বিদ্যালয়শিক্ষক
১৯৩৪-এ মৃত্যু
১৮৫৫-এ জন্ম
নেপাল চন্দ্র দাস

নেপাল চন্দ্র দাস (২৩ এপ্রিল ১৯৪৪ - ২৩ জানুয়ারী ২০১৮) একজন ভারতীয় রাজনীতিবিদ ছিলেন। তিনি ১৯৯৮ এবং ১৯৯৯ সালে আসামের করিমগঞ্জ থেকে ভারতীয় সংসদের নিম্নকক্ষ লোকসভায় নির্বাচিত হন। তিনি ভারতীয় জাতীয় কংগ্রেসের সদস্য ছিলেন।

তথ্যসূত্র

বহিঃসংযোগ 

 লোকসভার ওয়েবসাইটে প্রোফাইল

আসামের ভারতীয় জাতীয় কংগ্রেসের রাজনীতিবিদ
২০শ শতাব্দীর বাঙালি
২১শ শতাব্দীর বাঙালি
অসম গণপরিষদের রাজনীতিবিদ
করিমগঞ্জ জেলার ব্যক্তি
ত্রয়োদশ লোকসভার সদস্য
দ্বাদশ লোকসভার সদস্য
আসামের লোকসভা সদস্য
২০১৮-এ মৃত্যু
১৯৪৪-এ জন্ম
আসাম বিধানসভার সদস্য ১৯৭৮-১৯৮৩
আসাম বিধানসভার সদস্য ১৯৮৩-১৯৮৫
হিমাংশু সেন

হিমাংশু বিমল সেন , (১৯১১–১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের  ও চট্টগ্রাম অস্ত্রাগার লুন্ঠনের একজন  অন্যতম ব্যক্তিত্ব।

প্রারম্ভিক জীবন
হিমাংশু সেনের জন্ম চট্টগ্রামে সদরঘাট। পিতা জলধর সেন ও মাতা বিনোদিনী দেবী। মাস্টারদা সূর্যসেন ছাত্র। অষ্টম শ্রেণীর ছাত্র থাকাকালীন মাস্টারদার অনুরক্ত। ১৯২৮ সালে তিনি গোপন বিপ্লবী সংগঠনে যোগ দেন।

মৃত্যু
১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ১৮/৪/১৯৩০ ইং তারিখে পুলিশ ব্যারাক দখলের পর অস্ত্রাগাররে পেট্রোল তেলে আগুন ধরাতে গিয়ে মারাত্মকভাবে দগ্ধ হন। মাস্টারদার নির্দেশে অনন্ত সিং, গোপেশ ঘোষ, মাখন ঘোষাল ও আনন্দ গুপ্ত তাঁকে বাসায় রেখে যান। পোড়া যা বিষাক্ত হয়ে ৪ দিন পর মৃত্যুবরণ করেন। চট্টগ্রামের চন্দ্রপুরের একটি বাসা থেকে তাকে গ্রেফতার করা হয়। চট্টগ্রাম সদর হাসপাতালে চিকিৎসাধীন অবস্থায় তার মৃত্যু হয়।

তথ্যসূত্র 

পূর্ববঙ্গে জন্ম
১৯৩০-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
সূর্য সেন
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
বাঙালি বিপ্লবী
অনুশীলন সমিতি
২০শ শতাব্দীর রাজনীতিবিদ
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ললিত মোহন শুক্লবৈদ্য

ললিত মোহন শুক্লবৈদ্য (জন্ম ১ ডিসেম্বর ১৯৪২) একজন ভারতীয় রাজনীতিবিদ যিনি লোকসভা থেকে সংসদ সদস্য ছিলেন। তিনি ২০০৪ থেকে ২০১৪ সাল পর্যন্ত আসামের করিমগঞ্জ আসনের প্রতিনিধিত্ব করেছেন এবং ভারতীয় জাতীয় কংগ্রেসের সদস্য।

ব্যক্তিগত জীবন 
ভারতের আসাম রাজ্যের করিমগঞ্জে জন্মগ্রহণকারী শুক্লবৈদ্য গুয়াহাটি বিশ্ববিদ্যালয়ে শিক্ষা লাভ করেন এবং অর্থনীতিতে এমএ ডিগ্রি লাভ করেন। তিনি সন্ধ্যা সুক্লাবৈদ্যের সাথে বিবাহিত এবং দুই সন্তানের জনক। ললিতমোহন সুক্লাবৈদ্যের তিন নাতি-নাতনি।[ তথ্যসূত্র প্রয়োজন ]

শিলচর পলিটেকনিক এবং ন্যাশনাল ডিফেন্স একাডেমিতে শিক্ষকতা করেছেন সুক্লাবৈদ্য। তিনি আসামের উচ্চ শিক্ষার যুগ্ম পরিচালক হিসেবে অবসর গ্রহণ করেন।

তার ছেলে জয়দীপ শুক্লা একজন সিভিল সার্ভিস অফিসার। তার নাতনী নয়রিতা একজন রাজনীতিবিদ।

রাজনৈতিক পেশা 
সুক্লাবৈদ্য লোকসভা থেকে সংসদ সদস্য (এমপি) হিসাবে তিন মেয়াদে দায়িত্ব পালন করেছেন। তিনি ২০০৪ সালে করিমগঞ্জ থেকে নির্বাচিত হন এবং ২০০৯ সালে পুনরায় নির্বাচিত হন। সুক্লাবৈদ্য ভারতীয় জাতীয় কংগ্রেসের সদস্য।

তথ্যসূত্র 

আসামের ভারতীয় জাতীয় কংগ্রেসের রাজনীতিবিদ
২০১৪-এ ভারতের সাধারণ নির্বাচনে সংযুক্ত প্রগতিশীল জোটের প্রার্থী
আসামের লোকসভা সদস্য
পঞ্চদশ লোকসভার সদস্য
করিমগঞ্জ জেলার ব্যক্তি
চতুর্দশ লোকসভার সদস্য
জীবিত ব্যক্তি
১৯৪২-এ জন্ম
বিসিজিএস আত্রাই

বাংলাদেশ কোস্ট গার্ড জাহাজ (শিপ) (সংক্ষেপেঃ বিসিজিএস) আত্রাই বাংলাদেশ কোস্ট গার্ডের একটি আত্রাই-শ্রেণীর হারবার প্যাট্রোল বোট। এটি গ্লোবাল মেরিন ডিজাইন (জিএমডি), অস্ট্রেলিয়া এর কারিগরি ও প্রযুক্তিগত সহায়তায় খুলনা শিপইয়ার্ডে নির্মিত হয়। বর্তমানে নৌযানটি কোস্ট গার্ড পশ্চিম-জোন মোংলা এর অধীনে নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস 
বাংলাদেশ কোস্ট গার্ডের জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ কোস্ট গার্ডের জন্য খুলনা শিপইয়ার্ড লিমিটেড কর্তৃক ২০০৭ সালে ১টি হার্বার প্যাট্রোল বোট নির্মানের পদক্ষেপ নেয়া হয়। এরই ধারাবাহিকতায় বিসিজিএস আত্রাই জাহাজটি নির্মিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন (জিএমডি), অস্ট্রেলিয়া। সম্পূর্ণ প্রকল্পের নকশা প্রণয়ন, সরবরাহ এবং লজিস্টিক ব্যবস্থাপনা সম্পন্ন করে সেলেসটিয়াল টেক লিমিটেড, বাংলাদেশ। নৌযানটি নির্মাণকালে আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরণ করা হয়।

বৈশিষ্ট্য ও যান্ত্রিক কাঠামো 
বিসিজিএস আত্রাই নৌযানটির দৈর্ঘ্য , প্রস্হ  এবং গভীরতা । নৌযানটির ওজন ৩৮.০৪ টন এবং প্রচলন শক্তি হিসেবে রয়েছে:
 ২টি  বিশিষ্ট ম্যান ডি২৮৬৮ এলই৪২৬ ডিজেল ইঞ্জিন (জার্মানি);
 ২টি জেডএফ ৫০০ ট্রান্সমিশন (জার্মানি) রেশিও:১.১২৫:১;
 ২টি হ্যামিল্টন জেট এইচজে৪০৩ ওয়াটারজেট প্রোপালশন সিস্টেম। 
যার ফলে নৌযানটির সর্বোচ্চ গতিবেগ ঘন্টায় । এছাড়াও এটি ১২ জন সদস্য নিয়ে একনাগাড়ে ৭ দিন অভিযান পরিচালনা করতে সক্ষম। সেন্সর এবং কার্যপদ্ধতি হিসেবে রয়েছে: 
 ১টি ফুরুনো ডিআরএস৪ডব্লিউ র‍্যাডার (জাপান);
 ১টি ডিজিপিএস রিসিভার (মার্কিন যুক্তরাষ্ট্র);
 ১টি সাউন্ড ভেলোসিটি প্রোফাইলার (যুক্তরাজ্য);
 ১টি চৌম্বকীয় কম্পাস (জাপান);
 ১টি জিপিএস রিসিভার (ফুরুনো);
 ১টি ইকো সাউন্ডার (কোডেন);
 ১টি রাডার অ্যাঙ্গেল ইন্ডিকেটর;
 ১টি ভিএইচএফ সেট (আইকম);
 ৩টি ভিএইচএফ ওয়াকিটকি সেট (আইকম/মটোরোলা)।

রণসজ্জা 
বিসিজিএস আত্রাই নৌযানটির আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

 ২টি টাইপ ৫৬ ১২.৭ মিমি বিমান-বিধ্বংসী মেশিনগান।

তথ্যসূত্র 

বাংলাদেশে নির্মিত জাহাজ
বাংলাদেশ কোস্ট গার্ডের জাহাজ
বেল গোল্ডিং

ইসাবেলা থেরেসা "বেল" গোল্ডিং (২৫শে নভেম্বর ১৮৬৪ - ১১ই ডিসেম্বর ১৯৪০) ছিলেন একজন অস্ট্রেলীয় নারীবাদী, ভোটাধিকারবাদী এবং শ্রমিক কর্মী।

বেল গোল্ডিং নিউ সাউথ ওয়েলসের ওয়েলিংটন কাউন্টির তাম্বারুরাতে জন্মগ্রহণ করেন, তাঁর বাবা ও মা ছিলেন যথাক্রমে আয়ারল্যাণ্ডের গালওয়ের একজন স্বর্ণ-খনি শ্রমিক জোসেফ গোল্ডিং (মৃত্যু ১৮৯০) এবং তাঁর স্কটিশ স্ত্রী অ্যান ( , মারা যান ১৯০৬)। ১৯০০ সালের মে মাসে, বেল গোল্ডিং অস্ট্রেলিয়ার পাবলিক স্কুলের প্রথম মহিলা পরিদর্শক হন। ১৯০৪ সালে উইমেনস প্রগ্রেসিভ অ্যাসোসিয়েশন গঠনের আগে, প্রায় ১৮৯৩ সালে, তিনি এবং তাঁর দুই বোন অ্যানি ম্যাকেঞ্জি গোল্ডিং ও কেট ডোয়ার নিউ সাউথ ওয়েলসের ওম্যানহুড ভোটাধিকার লীগে যোগ দেন।

কর্মজীবন 
১৮৯৯ সালের প্রাথমিক সমাপনী আইনের অধীনে, গোল্ডিং অস্ট্রেলিয়ার পাবলিক স্কুলের প্রথম মহিলা পরিদর্শক হন। একজন সরকারী কর্মচারী হিসাবে নিজের কর্মজীবন জুড়ে, মহিলাদের জন্য জীবনযাত্রার অবস্থার উন্নতির চেষ্টা করা ছিল বেল গোল্ডিংয়ের আবেগ। প্রায়শই তিনি মহিলাদের জন্য বিশেষ স্বাস্থ্য এবং কর্মসংস্থান সংক্রান্ত উদ্বেগগুলি নথিবদ্ধ করেন। পরে, মজুরি সালিশ আইন পাস হলে, তাঁকে শিল্প পরিদর্শক করা হয়। এই ক্ষেত্রে তিনি ছিলেন প্রথম এবং একমাত্র মহিলা (১৯৪০ সালের হিসেবে) যাঁকে মজুরি বোর্ডের সভানেত্রী হিসেবে নাম দেওয়া হয়েছিল। এই অবস্থানে তিনি ফলবিক্রেতা এবং মিষ্টান্ন কর্মচারী ইউনিয়নের মধ্যে বিরোধ নিষ্পত্তি করতে সক্ষম হন। বিরোধটি ৭.৫ ঘন্টার মধ্যে নিষ্পত্তি করা হয়েছিল, এবং তিনি পূর্ণ মেয়াদে কাজ করেছিলেন। বেল গোল্ডিং অস্ট্রেলিয়ায় প্রাণীদের প্রতি নিষ্ঠুরতা প্রতিরোধ সমিতির সহ-প্রতিষ্ঠাতা ছিলেন।

মৃত্যু এবং উত্তরাধিকার 
১৯২৭ সালে অসুস্থতার কারণে অবসর নেওয়ার পর, ১৯৪০ সালের ১১ই ডিসেম্বর, বেল গোল্ডিং ৭৬ বছর বয়সে নিউ সাউথ ওয়েলসের আনানডেলে মারা যান।

চিশলমের ক্যানবেরা শহরতলিতে গোল্ডিং প্লেস অঞ্চলটির নামকরণ করা হয়েছে বেল গোল্ডিং এবং তাঁর বোন অ্যানি ম্যাকেঞ্জি গোল্ডিংয়ের নামে।

তথ্যসূত্র

বহিঃসংযোগ 

 দ্য গোল্ডিং সিস্টারস ইন দ্য এনসাইক্লোপিডিয়া অফ উইমেন অ্যাণ্ড লিডারশিপ ইন টুয়েন্টিথ-সেঞ্চুরি অস্ট্রেলিয়া

নিউ সাউথ ওয়েলসের ব্যক্তি
স্কটিশ বংশোদ্ভূত অস্ট্রেলীয় ব্যক্তি
আইরিশ বংশোদ্ভূত অস্ট্রেলীয় ব্যক্তি
১৮৬৪-এ জন্ম
১৯৪০-এ মৃত্যু
উদ্ধৃতি শৈলী: জুলীয়–জর্জীয় অনিশ্চয়তা